CELEX: 62016TN0874
Language: hu
Date: 2016-12-09 00:00:00
Title: T-874/16. sz. ügy: 2016. december 9-én benyújtott kereset – RA kontra Számvevőszék

13.2.2017   
            
            
               HU
            
            
               Az Európai Unió Hivatalos Lapja
            
            
               C 46/22
            
         2016. december 9-én benyújtott kereset – RA kontra Számvevőszék
   (T-874/16. sz. ügy)
   (2017/C 046/25)
   Az eljárás nyelve: francia
   
      Felek
   
   
      Felperes: RA (Luxembourg, Luxemburg) (képviselők: S. Orlandi és T. Martin ügyvédek)
   
      Alperes: az Európai Unió Számvevőszéke
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a felperes AD11 besorolási fokozatba történő előléptetését mellőző 2016. március 4-i határozatot;
            
         
               —
            
            
               a Számvevőszéket kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
               1.
            
            
               Az első jogalappal a felperes jogellenességi kifogással él a Számvevőszéknél alkalmazott, az 53–2014 határozat által végrehajtott előléptetési rendszerrel szemben, mivel ez a kinevezésre jogosult hatóság azon képességét érinti, hogy módszeresen kimutassa a tisztviselőknek az intézmény egyes értékelői általi értékelésében mutatkozó, ezen értékelők szubjektivitásából eredő eltéréseket.
            
         
               2.
            
            
               A második jogalap azon alapul, hogy a felperes AD11 besorolási fokozatba történő előléptetését mellőző 2016. március 4-i határozat megsérti az Európai Unió tisztviselői személyzeti szabályzatának 45. cikkét, mivel a kinevezésre jogosult hatóság az érdemeinek összehasonlító vizsgálatát nem végezte el az egyenlőség alapján, objektív módon és összehasonlítható információforrásokból és adatokból kiindulva.
            
         
               3.
            
            
               A harmadik jogalap azon alapul, hogy a panaszt elutasító határozatból kitűnik, hogy a megtámadott határozatban több, nyilvánvaló értékelési hiba található.